als_Latn dik_Latn sag_Latn
"TREPÇA" Mustafa: Jemi zotër të këtij vendi dhe për pronat tona nuk negociojmë me askënd
- 3888 Lexime
- (09:08 , 21/01/2015)
- 0 Komente
KOSOVË – Kryeministri i Kosovës Isa Mustafa u ka përsëritur qytetarëve të Kosovës, të të gjitha etnive, se “ne jemi zotët e këtij vendi dhe nuk negociojmë për pronën e asnjë pjese të vendit tonë me askënd.” ky reagim ka ardhur pas debateve që kanë shpërthyer në media lidhur me minierën e Trepçës.
Ja çfarë shkruan Isa Mustafa sot në rrjetet sociale: “Vuçiq, krizën e tij ekonomike në Serbi po tenton ta bartë në Kosovë. Dhe për fat të keq, në opinion po plasohet më shumë se çfarë po thotë ai, sesa si po veprojmë ne në vendin tonë dhe me pronat tona. Ai mund të thotë që të gjitha ndërmarrjet shoqërore janë të tij, për ta mashtruar qytetarin serb, por ne e dimë që të gjitha ato janë tonat dhe s’ka pse brengoset askush. Askujt nuk I nevojitet leje me hy në pronën e vet, por Vuçiqit i duhet leje me hy në çdo pjesë të Kosovës, sepse ne jemi zotët e këtij vendi, dhe nuk negociojmë për pronën e asnjë pjese të vendit tonë me askënd.
Vendimin, i cili krijoi kushte që Trepça të ballafaqohet me falimentim nga data 2 shkurt, nuk e solli Serbia, por Dhoma e Posaçme e Gjykatës Supreme të Kosovë, vendorët dhe ndërkombëtarët. Por Kuvendi i Republikës së Kosovës, me ndryshimin e ligjit për organizimin e ndërmarrjeve evitoi mundësinë e falimentimit. Qeveria dhe Kuvendi janë të ndërgjegjshme të marrin të gjitha vendimet dhe masat më të mira për këtë kombinat dhe për ardhmërinë e këtij vendi.
Ne duhet ti zgjidhim problemet tona duke i peshuar mirë, pa kushtëzime dhe jo me politika populliste, sepse ky vend duhet të stabilizohet dhe të gjithë ne duhet të jemi të përgjegjshëm për nevojën e stabilizimit të tij,” shkruan në fund, Mustafa.
(ar.sh/BalkanWeb)
als_Latn glg_Latn unk als_Latn als_Latn als_Latn als_Latn als_Latn als_Latn